Matija Sarkic

Matija Šarkić (; 23 Julai 1997 – 15 Jun 2024) ialah pemain bola sepak profesional yang bermain sebagai penjaga gol.

Beliau dilahirkan di England di mana ibunya adalah orang British manakala ayahnya merupakan orang Montenegro. Sarkic berlatih melalui pasukan akademi Anderlecht dan Aston Villa. Semasa di Aston Villa, beliau menghabiskan masa dengan pinjaman di beberapa kelab British iaitu: Wigan Athletic, yang mana beliau membuat penampilan kali pertama dalam Liga Bola Sepak; kelab bukan liga iaitu Stratford Town dan Havant & Waterlooville; dan Livingston dari Liga Perdana Scotland. Beliau menandatangani kontrak dengan Wolverhampton Wanderers pada tahun 2020, dan menghabiskan masa secara pinjaman di Shrewsbury Town dan Birmingham City, di mana beliau dipilih sebagai Pemain Terbaik Musim, dan juga Stock City. Pada tahun 2023, beliau menyertai kelab Kejohanan Liga Bola Sepak Inggeris iaitu Millwall, di mana beliau menjadi pilihan utama penjaga gol.

 Kehidupan peribadi 
Sarkic dilahirkan di Grimsby, Lincolnshire, England. Ayahnya, Bojan Šarkić merupakan seorang diplomat Montenegrin di mana beliau merupakan duta negara itu ke Kesatuan Eropah pada Oktober 2017. Beliau sebelum ini berkhidmat sebagai duta ke United Kingdom dan Belgium. Ibunya, Natalie Šarkić-Todd merupakan warga British dan bekerja di rangkaian media Eropah. Matija mempunyai saudara kembar iaitu Oliver, yang bermain dengannya semasa bermain di Anderlecht.

 Kerjaya kelab 
 Kerjaya awal dan Aston Villa 
Sarkic meninggalkan akademi remaja kelab Belgium Anderlecht, dan menandatangani kontrak 3 tahun dengan kelab Inggeris Aston Villa pada 1 September 2015 dengan menyertai pasukan bawah 21 tahun. Beliau merupakan penjaga gol untuk pasukan bawah-21 Villa yang mara ke Pusingan Akhir Liga Perdana Inggeris 2 Divisyen Dua pada musim 2015–16. Pada April 2017, beliau dinamakan di bangku simpanan untuk perlawanan liga menentang Reading sebagai perlindungan untuk Sam Johnstone berikutan kecederaan kepada Mark Bunn.

Sarkic menyertai Wigan Athletic pada 31 Ogos 2017 secara pinjaman sepanjang musim, melakukan 3 penampilan, kesemuanya dalam pertandingan piala dan menyelamatkan penalti pada penampilan kali pertama menentang Middlesbrough B-21 dalam Trofi EFL. Pada Disember 2018, beliau menyertai Stratford Town dengan pinjaman belia.

Pada 26 Jun 2019, Sarkic menandatangani kontrak untuk kelab Liga Perdana Scotland, Livingston dengan tujuan pinjaman sepanjang musim, namun beliau dipanggil semula oleh Aston Villa pada 3 Januari 2020, sebagai pengganti penjaga gol pilihan utama mereka Tom Heaton yang mengalami kecederaan lutut.

Sarkic ditawarkan lanjutan kontrak di Aston Villa pada tahun 2020 tetapi menolak tawaran untuk mencari peluang pasukan utama di tempat lain, setelah melihat penjaga gol yang berpengalaman iaitu Pepe Reina dibawa masuk sebagai pengganti untuk Heaton yang mengalami kecederaan. Sarkic dikeluarkan secara rasmi oleh Aston Villa pada penghujung musim 2019–20.

 Rujukan 

Kategori:Kelahiran 1997
Kategori:Kematian 2024
Kategori:Pemain bola sepak Montenegro
Kategori:Pemain Liga Perdana Inggeris
Kategori:Pemain Aston Villa F.C.
Kategori:Pemain Wolverhampton Wanderers F.C.
Kategori:Pemain Liga EFL
Kategori:Pemain Wigan Athletic F.C.
Kategori:Pemain Millwall F.C.
Kategori:Pemain UEFA Euro 2024